
Limba nahuatl (AFI: 'na: .watl) este de fapt un grup 
de limbi şi dialecte relaţionate, aparţinând ramurii 
aztece a limbilor uto-aztece, fiind limbă nativă în 
Mezoamerica şi vorbită de aproximativ 1,5 milioane de 
Nahua, în Mexicul central. 

Grupul limbilor Nahuatl ca răspândire geografică 
în Mexic. 


Scurt istoric 


Grupuri de vorbitori ai limbilor Nahua au existat în 
Mexicul central cel puţin din anii 600 d.HrJT şi până în 
timpul cuceririi Mexicului de către spanioli, când un 
grup al vorbitorilor de Nahuatl, aztecii, dominau centrul 
Mexicului. Datorită expansiunii Imperiului Aztec, 
dialectul vorbit de către aztecii din Tenochtitlan 
devenise o limbă de prestigiu în Mezoamerica, având 
statul unei lingua franca. Odată cu sosirea spaniolilor şi 
introducerea alfabetului latin, Nahuatl a devenit şi limbă 
literară, utilizată în numeroase cronici, gramatici, poezii, 
documente şi coduri administrative, scrise în secolele 
XVI şi XVIlS. Această limbă literară timpurie, bazată 
pe dialectul nahuatl tenochtitlan, a fost denumită 
"nahuatl clasic", fiind printre limbile native cele mai 
bine documentate şi studiate din cele două Americi. 

Nahuatl azi 


Astăzi, dialecte nahuatl^ sunt vorbite de aproximativ 

1,5 milioane de oameni, în zone rurale şi urbane dispersate^, iar unele dintre dialecte sunt mutual 
inteligibile. Toate dialectele prezintă influenţe din limba spaniolă, mai mult sau mai puţin accentuate. Nici 
un dialect modern nu este identic cu nahuatl clasic, dar cele vorbite în jurul Văii Mexicului sunt în general 

Pagina 51 a cărţii a IX-a din Codexul Florentino. 
Text este scris în limba nahuatl, dar în alfabetul 
latin. 











































mai apropiate decât cele periferice^. Beneficiind de "Legea Drepturilor Lingvistice" din Mexic, Nahuatl 
este recunoscută ca limbă naţională, având aceeaşi validitate ca şi spaniola, precum şi celelalte limbi 
indigene ale Mexicului^. 

Nahuatl este o limbă cu morfologie complexă, caracterizată de polisinteză şi aglutinare, permiţând crearea 
de cuvinte lungi, cu sens complex, prin adăugarea de rădăcini şi afixe. De-a lungul secolelor de coexistenţă 
cu celelalte limbi mezoamericane, nahuatl a fost influenţată de acestea, devenind parte a Ariei Lingvistice 
Mezoamericane. 

Grupurile silabice şi fonemice atl, etl, itl, otl şi utl sunt tipice limbii Nahuatl. Dincolo de numele a doi 
vulcani celebri Popocaţepeti şi Iztaccihuatl (sau, adesea, Ixtaccihuatl), multe cuvinte din Nahuatl au fost 
împrumutate în spaniolă, şi de acolo au migrat în multe alte limbi. Sunt în special cuvinte exprimând 
concepte caracteristice indigenilor din centrul Mexicului, cu care spaniolii au intrat în contact pentru prima 
dată. Neologismele româneşti de origine nahuatl includ tomată - tomatl, avocado - ahuacatl, chili - chilii, 
ciocolată - xocolatl, coiot - coyotl. 


Note 


1. A Suârez, 1983, p. 149 

2. A Canger, 1980, p. 13 

3. A See Mesoamerican languages#Language 
vs. Dialect for a discussion on the difference 
between "languages" and "dialects" in 
Mesoamerica 

4. A reports on nahuan languages (http://www. 
ethnologue.com/14/show_iso639. asp?code= 


nah%7CEthnologue) 

5. A Canger, 1988 

6. A ley General de derechos linguisticos de 
los pueblos indigenas (http://www.scribd.co 
m/doc/334174/2006-ley-general-derechos-li 
nguisticos-pueblos-indigenas%7C2006) {es 
icon} 


Vezi si 

y 

■ Azteci 

■ Imperiul aztec 

■ Mezoamerica 

■ Nahua 

■ Utah (dezambiguizare) 

